กทพ. ชี้เอกชน 13 รายเมิน ยื่นประมูลทางด่วน “กะทู้-ป่าตอง”
กทพ. เผยไม่มีเอกชนรายใด เข้ายื่นข้อเสนอร่วมลงทุนโครงการทางพิเศษสายกะทู้-ป่าตอง จังหวัดภูเก็ต สาเหตุที่เอกชนไม่เข้ายื่นประมูลครั้งนี้ เนื่องจากเห็นว่าโครงการมีมูลค่าลงทุนสูง และมองว่ามีผลตอบแทนไม่คุ้มค่า
กทพ. เผยไม่มีเอกชนรายใด เข้ายื่นข้อเสนอร่วมลงทุนโครงการทางพิเศษสายกะทู้-ป่าตอง จังหวัดภูเก็ต สาเหตุที่เอกชนไม่เข้ายื่นประมูลครั้งนี้ เนื่องจากเห็นว่าโครงการมีมูลค่าลงทุนสูง
7 เม.ย. 2566

ผู้สื่อข่าวรายงานข่าวจาก การทางพิเศษแห่งประเทศไทย (กทพ.) เปิดเผยว่า ตามที่ กทพ.ได้ออกประกาศเชิญชวนการร่วมลงทุนระหว่างรัฐและเอกชน โครงการทางพิเศษสายกะทู้-ป่าตอง จังหวัดภูเก็ต ระยะทางรวม 3.98 กิโลเมตร วงเงินลงทุนกว่า 1.4 หมื่นล้านบาท ซึ่งเปิดขายเอกสารสำหรับคัดเลือกเอกชน (RFP) ตั้งแต่วันที่ 26 ธ.ค. 25 ถึงวันที่ 25 ม.ค. 66 โดยมีบริษัทเอกชนเข้าซื้อซอง RFP รวมทั้งสิ้น 13 ราย ได้แก่ บริษัท ช.การช่าง จำกัด (มหาชน) หรือ CK, บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM, บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS, บริษัท ทางยกระดับดอนเมือง จำกัด (มหาชน) หรือ DMT, บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD, บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC, บริษัท ไชน่า  ฮาร์เบอร์ จำกัด, บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ , บริษัทเนาวรัตน์พัฒนาการ จำกัด (มหาชน) หรือ NWR, บริษัท ไร้ท์ทันเน็ลลิ่ง จำกัด (มหาชน) หรือ RT, SRBG Bridge Engineering, ไชน่า เรลเวย์ 20 บิวโร กรุ๊ป และ Egis Civil Engineering เป็นต้น
อย่างไรก็ตาม จากกำหนดรับซองเอกสารข้อเสนอในวันนี้ (7 เม.ย.66) ปรากฎว่าไม่มีเอกชนรายใด เข้ายื่นข้อเสนอร่วมลงทุนโครงการฯ สำหรับสาเหตุที่เอกชนไม่เข้ายื่นประมูลครั้งนี้ เนื่องจากเห็นว่าโครงการมีมูลค่าลงทุนสูง และมองว่ามีผลตอบแทนไม่คุ้มค่า